Melodifestivalen 2025

Melodifestivalen 2025 lâi 65. kerdi, ko lávlumkišto uárnejui. Melodifestivalenist väljejui Ruotâ ovdâsteijee ive 2025 Euroviisuid, moh uárnejuvvojii Baselist, Sveeicist tondiet ko Sveeici ovdâsteijee Nemo vuoitij ive 2024 kišto. 
Kištoost lijjii vittâ uásikišto, moh uárnejuvvojii viiđâ kaavpugist jyehi lávurduv kuovâmáánu 1. peeivist njuhčâmáánu 1. piäiván 2025. Fiinaal uárnejui Strawberry Arenast, Solnast, Tukholmast njuhčâmáánu 8. peeivi 2025. Vöyrilâš huumormuusikjuávkku KAJ finnij finalist 164 čyegisid ruotâ- já suomâkielâg pitástis "Bara bada bastu" já vuoitij ubâ kišto. Vyesimáánust muusikjuávkku ovdâstij Ruotâ ive 2025 Euroviisuin Baselist, Sveeicist.
Formaat.
Rääđih.
Aalmugijkoskâsiih rääđih.
Ruotâ ovdâsteijee ive 2025 Euroviisui finalist väljejii aalmugijkoskâsiih rääđih käävci enâmist: Serbia, Liettua, Ranska, Kreikka, Taažâ, Sveicci, Italia já Irland. Rääđijesâneh lijjii: 
Jođetteijeeh.
Ive 2025 jođetteijei noomah piäijojii almosin skammâmáánu 7. peeivi 2024. Melodifestivalen uásikištoi já fiinaal jođetteijen lává ryeššilâš-ruátálâš komikkár Kristina Petrushina já ruátálâš komikkár já čaittâleijee Edvin Törnblom.
Pitáh.
Occeeh vuolgâttii pitáidis 23.8.–14.9.2024. Ive 2025 kiišton vuolgâttuvvojii ohtsis 2 794 pittád. Tain SVT já áámmáträäđi väljejii kuohtuuh 15 pittád uásikištoid. Skammâmáánu 26. peeivi 2024 SVT almottij ive 2025 Melodifestivalen artistijd (ohtsis 30) já sii pittáid:
Uásikištoh.
Jyehi uásikištoost lijjii kuttâ artist ađai ubâ Melodifestivalenist ohtsis 30 artistid. Jyehi uásikištoost kyehti pyeremuu artist peesáin njuolgist finalân já kuálmádin pyeremus artist peesâi kočâttemkiišton, mast sun keččâlij uđđâsist peessâđ finalân.
1. uásikišto.
Vuossâmuš uásikišto uárnejui lávurduv kuovâmáánu 1. peeivi 2025 Coop Norrbotten Arenast, Luleåst.
Kyehti pyeremuu artist Maja Ivarsson já John Lundvik peesáin finalân. Kuálmádin pyeremus artist Meira Omar peesâi kočâttemkiišton, mast sun keččâlij uđđâsist peessâđ finalân.
2. uásikišto.
Nubbe uásikišto uárnejui lávurduv kuovâmáánu 8. peeivi 2025 Scandinaviumist, Göteborgist.
Kyehti pyeremuu artist Erik Segerstedt já Klara Hammarström peesáin finalân. Kuálmádin pyeremus artist Kaliffa peesâi kočâttemkiišton, mast sun keččâlij uđđâsist peessâđ finalân.
3. uásikišto.
Kuálmád uásikišto uárnejui lávurduv kuovâmáánu 15. peeivi 2025 ABB Arenast, Västeråsist.
Kyehti pyeremuu artist Greczula já Annika Wickihalder peesáin finalân. Kuálmádin pyeremus artist Dolly Style peesâi kočâttemkiišton, mast sun keččâlij uđđâsist peessâđ finalân. Kuálmád uásikištoost jienah lijjii ohtsis 497 032.
4. uásikišto.
Niäljád uásikišto uárnejui lávurduv kuovâmáánu 22. peeivi 2025 Malmö Arenast, Malmöst.
Kyehti pyeremuu artist Måns Zelmerlöw já KAJ peesáin finalân. Kuálmádin pyeremus artist Ella Tiritiello peesâi kočâttemkiišton, mast sun keččâlij uđđâsist peessâđ finalân.
5. uásikišto.
Viiđâd uásikišto uárnejui lávurduv njuhčâmáánu 1. peeivi 2025 Husqvarna Gardenist, Jönköpingist.
Kyehti pyeremuu artist SCARLET já Saga Ludvigsson peesáin finalân. Kuálmádin pyeremus artist Arwin peesâi kočâttemkiišton, mast sun keččâlij uđđâsist peessâđ finalân.
Kočâttemkišto.
Kočâttemkišto uárnejui 5. uásikišto maŋa siämmáá peeivi já saajeest ko uásikišto-uv ađai lávurduv njuhčâmáánu 1. peeivi 2025 Husqvarna Gardenist, Jönköpingist.
Fiinaal.
Fiinaal uárnejui lávurduv njučâmáánu 8. peeivi 2025 Strawberry Arenast, Solnast, Tukholmast. Toos lasseen fiinaal meid vuolgâttui njuolgâ vuolgâttâssân aainâs-uv SVT Playst já Yle Areenast.
Finalist artisteh lávdástii čuávuváá oornigist:
Jienâstem.
Keččeeh já kuldâleijeeh puohtii jienâstiđ mielâšuoŋâs tuše talle ko kišto jienâstemäigi lâi joođoost.
Kišto loppâpuáđus.
Finalist aalmugijkoskâsij raađij adelem jienah já aalmugjienah reknistuvvojii oohtân nuuvt ete aalmugjienâi tiädduárvu lâi 50 % já aalmugijkoskâsij raađij jienâi 50 %. KAJ finnij aalmugijkoskâsijn raađijn 74 čyegisid já telejienâstmist 90 čyegisid ađai ohtsis 164 čyegisid. Måns Zelmerlöw poođij nubben, ko sun finnij finalist 157 čyegisid. Vuáitu čovdii keččeei já kuldâleijei adelem čuággáh, tastko Zelmerlöw finnij eenâb čuággáid aalmugijkoskâsijn raađijn ko KAJ.